cyanic-selkie/wikianc huggingface dataset:
נו"ן הפוכה
נו"ן הפוכה (׆) או נו"ן מנוזרת (מובדלת) היא סימן בטקסט המקראי, כמין נ' הפוכה, ככתב ראי, המופיע במהדורות נוסח המסורה של התנ"ך בתשעה מקומות:
מהות הסימן וטעמו
ואכן, בתרגום השבעים היווני, שתורגם מנוסח עברי השונה מנוסח המסורה, מופיעים הפסוקים הרלוונטיים מבמדבר י' לפי הסדר הבא: ל"ג, [ל"ה-ל"ו], ל"ד. עובדה זו יש בה כדי לאשש את הסברה שמיקומם של פסוקים ל"ה-ל"ו היה רופף במסורות השונות.
אפילפסיה של אונה רקתית
טיפול
עבור חולים בעלי אפילפסיה של האונה הרקתית האמצעית שההתקפים שלהם בלתי נשלטים אחרי ניסיונות בטיפול בכמה תרופות אנטי אפילפטיות יש לשקול ניתוח הסרה. ניתוחי אפילפסיה מבוצעים מ-1860 ורופאים ומנתחים ראו במשך עשרות שנים שהניתוח הוא יעיל בשחרור אנשים מהתקפים. אבל רק ב-2001 נערך מחקר מדעי מבוסס על האפקטיביות של כריתת אונה. מחקר זה הוכיח שאחרי כישלון של תרופות אנטי-אפילפטיות לשלוט בהתקפים באפילפסיה של האונה הרקתית ניתוח הוא הרבה יותר יעיל בשיחרור האדם מהתקפים מאשר ניסיון בעוד תרופות. התחילו מחקר הממומן על ידי הממשלה האמריקאית שנקרא ERSET. מטרת המחקר היא לענות על השאלה האם ניתן לבצע ניתוח בשלבים מוקדמים של TLE. עדיין אין ממצאים למחקר.
עודד מזרחי
ביוגרפיה
בשנת 1993-1994 התגורר ביבנאל והיה מחסידיו של הצדיק מיבנאל הרב אליעזר שלמה שיק ושימש כמגיד שיעור ומלמד בישיבה.
רצח נאוה אלימלך
הרצח
נאוה אלמלח בת ה-11, בת הזקונים (במשפחה של ארבעה ילדים) של מזל ומכלוף אלמלח, יצאה בצהרי שבת, 20 במרץ 1982, מבית הוריה שבבת ים לבית חברתה, שנמצא במרחק כ-300 מטר מביתה. היא השאירה פתק להוריה בזו הלשון:. אחותה הגדולה בת ה-19 אפרת הייתה האחרונה שראתה אותה בחיים.
חשד לפיגוע על רקע לאומני
בינואר 1983 נעצר ערבי, תושב עזה, בחשד שביצע את הרצח, אולם חקירתו לא העלתה דבר והוא שוחרר מחוסר ראיות. זמן קצר לאחר מכן קבע הרמטכ"ל דאז רפאל איתן, שהמעשה בוצע על רקע לאומני כמבחן כניסה לארגון טרור. קציני משטרה, בהם המפכ"ל אריה אבצן, הביעו הסתייגות מדבריו. ניצב יחזקאל קרתי שהיה אמון על אגף החקירות, קבע כי אין כל יסוד בדבריו של רפאל איתן.
יארמו לינדברג
יארמו למארי לינדברג (בפינית: Jarmo Ilmari Lindberg; נולד ב-10 ביוני 1959) הוא גנרל פיני בדימוס אשר שימש כראש ההגנה (מקביל לרמטכ"ל) של כוחות ההגנה של פינלנד בין השנים 2014–2019.
פורום דבורה
פורום דבורה – נשים במדיניות חוץ וביטחון לאומי היא עמותה א-מפלגתית ללא כוונת רווח שנועדה לקדם ייצוג שוויוני לנשים במוקדי קבלת החלטות, בממסד הביטחוני-מדיני הישראלי ובשיח הציבורי, על בסיס ההבנה כי יש בכך כדי לתרום לביטחון הלאומי של ישראל, וכן בניית דור מנהיגות העתיד בתחומי הביטחון הלאומי ומדיניות החוץ של מדינת ישראל.
מטרות העמותה ופעילותה
פורום דבורה מספק פלטפורמה ארגונית מרכזית לנשים מובילות בישראל בתחומי הליבה של הפורום, לפעול למען חברה אנושית מבחינה מגדרית ולקדם חברה שוויונית ומכלילה יותר. בפורום חברות כ-200 נשים בעלות ניסיון של לפחות עשר שנים בתחומי הליבה של העמותה ועוד כ-100 חברות צעירות במסגרת פורום דבורה 2.0 המהוות את מנהיגות העתיד בתחומי הביטחון הלאומי ומדיניות החוץ של מדינת ישראל. פורום דבורה מאגד מאות שנות ניסיון ומומחיוּת בתחומים של ביטחון, מדיניות חוץ, מגדר, משפט בינלאומי וחוקתי, מדיניות ציבורית, קיימוּת, אנרגיה, אקלים וכו'. החברות בפורום מגיעות ממגוון דעות ורקעים ללא שיוך פוליטי או מפלגתי, כאשר המכנה המשותף הוא העיסוק בתחום הביטחוני והמדיני.
אות פורום דבורה
האות לא הוענק בשל מגפת הקורונה.
זלי גורביץ'
זלי גורביץ' (נולד ב-1949) הוא פרופסור אמריטוס לאנתרופולוגיה ומשורר. עמד בעבר בראש המחלקה לסוציולוגיה ואנתרופולוגיה באוניברסיטה העברית בירושלים.
אנחנו (רומן)
רמיזות והפניות
רבים מהשמות והמספרים הם רמזים לחוויות אישיות של זמיאטין או לתרבות וספרות. לדוגמה, "אודיטוריום 112" מתייחס לתא מספר 112, בו היה כלוא פעמיים זמיאטין ושמו S-4711 הוא התייחסות למספר האו דה קלן 4711. זמיאטין, שעבד כאדריכל הצי, לוקח את מספרי הדמויות בספר מתוך המפרט של שוברת הקרח אלכסנדר נבסקי הקדוש.
הרומן משתמש במושגים מתמטיים באופן סמלי. החללית עליה מפקח D-503 על בנייתו נקראת אינטגרל, שלדעתו "תשלב את המשוואה הקוסמית הגרנדיוזית". D-503 מזכיר גם שהוא מוטרד מאוד מהמושג של השורש הריבועי של I - שהוא הבסיס למספרים דמיוניים (הדמיון מושמט על ידי המדינה האחת). נראה שהנקודה של זמיאטין, ככל הנראה לנוכח הממשלה הסובייטית המתחזקת של אותה תקופה, היא שאי אפשר להסיר את כל המורדים כנגד מערכת. זמיאטין אפילו אומר זאת דרך I-330: "אין מהפכה סופית. המהפכות הן אינסופיות."
מבצע יונה
מבצע אביבה
במהלך 1956 הושג הסכם עם צרפת להשאלת 23 מטוסי דקוטה. על מבצע ההעברה היה אחראי ישעיהו גזית מענף התכנון במטה החיל. המטסים בוצעו באוקטובר 1956. ההעברה נעשתה בשלוש קבוצות, קבוצה ראשונה של חמישה מטוסים הוטסה על ידי טייסים צרפתים, במסווה של מטוסים אזרחיים שנרכשו על ידי חברת תעופה חדשה. קבוצה שנייה של שמונה מטוסים הוטסה תחת אותו כיסוי על ידי טייסים ישראלים.
דריה
מייק ג'אדג', יוצר הדמות המקורית של דריה בסדרת האם "ביוויס ובאטהד", הסכים לשימוש בדמות בסדרת הספין אוף, אך לא היה מעורב כלל בהפקת הסדרה.
בופפינגן
העיר
בופפניגן ידוע בזכות הר-השולחן ייִפְּף (Ipf) הממוקם בצידה ומשקיף על האזור. העיר יושבת על הגבול של וירטמברג ובוואריה. ראשית ההתיישבות הידועה במקום היא מאזור 6000 לפני הספירה בתקופת ההולוקון. במקום נמצאו גם שרידים קלטים ורומיים. המקום הוזכר לראשונה בשטר הייסוד שלו מאזור השנים 775–850, בו הוא נקרא פופינגן (Pophingen).
תחת שלטון הנאצים
לאחר המלחמה לא חזרו יהודים לגור בעיר. בשנת 1989 החלו בשיפוץ בית הכנסת, טיפול בגניזה שהייתה בו, והפיכתו למוזיאון ליהודי העיר שנפתח בשנת 1993. המוזיאון מתחזק גם את בית העלמין של העיר.
אדוארד רוברט יוז
עבודה
עם זאת הוא בנה קריירה כצייר פורטרטים למעמד הגבוה.
בינטורונג
בינטורונג (שם מדעי: Arctictis binturong) הוא יונק שוכן עצים ממשפחת הגחניים. באנגלית הוא מכונה Bear-Cat ("חתול-דוב") למרות שהוא לא חתול ולא דוב.
מרכז ניסויי טיסה
תפקיד
טייסת הניסוי והבחינה הראשונה של חיל האוויר הוקמה בשנות ה-50 בבסיס תל נוף, וכונתה טייסת 216.
גמר הליגה האירופית 2016
גמר הליגה האירופית 2016 התקיים בזנקט יאקוב פארק בבזל, שווייץ ב-18 במאי 2016, ובו נקבע כי הזוכה בטורניר הליגה האירופית לעונת 2015/2016 היא סביליה הספרדית, שניצחה במשחק את ליברפול האנגלית בתוצאה 3–1. הייתה זו המהדורה ה-45 של המפעל, והשביעית מאז המעבר מגביע אופ"א לליגה האירופית.
ליברפול
בשלב רבע הגמר פגש מאמן ליברפול, יורגן קלופ, את קבוצתו לשעבר בורוסיה דורטמונד, אותה הוביל לגמר ליגת האלופות 2013. במשחק הראשון בזיגנאל אידונה פארק, הוביל דיבוק אוריגי את ליברפול ליתרון במחצית, אך הבלם מאטס הומלס איזן עם פתיחת המחצית השנייה וקבע 1-1 בסיום. ההכרעה עברה לאנפילד, שם פתחה דורטמונד היטב. הנריך מחיתריאן ופייר-אמריק אובאמיינג קבעו 2-0 כבר לאחר תשע דקות, תוצאה שנותרה עד לתום המחצית. ליברפול בשלב זה הייתה חייבת להפוך את התוצאה כדי לעלות, לאחר שדורטמונד כבר הובילה עליה בשערי החוץ, ואוריגי צימק את התוצאה עם פתיחת המחצית השנייה, אך בדקה ה-57 קירב מרקו רויס את דורטמונד לחצי הגמר כשקבע 3-1. אז, הצליחה ליברפול לחזור למשחק כשקוטיניו צימק וקבע 3-2 לפני שממאדו סאקו איזן בדקה ה-78. על אף השוויון, ליברפול הייתה על סף הדחה עד שדיאן לוברן השלים מהפך דרמטי בתוך תוספת הזמן, 4-3 לליברפול בסיום, ועם 5-4 בסיכום המפגשים הצליחה קבוצתו של קלופ להעפיל לחצי הגמר.
אינוקנטיוס השנים עשר
אפיפיורות
מבחינה פוליטית נטה האפיפיור לטובת צרפת (ולפיכך נגד בית הבסבורג). בוויכוח שהובא בפניו בין ז'אק-בנין בוסואה לפרנסואה פנלון בשאלת זכותם האלוהית של מלכים ותוקפה של המלוכה האבסולוטית, בעיקר בצרפת; נטה לדעתו של הראשון, כלומר שיש בכל דור אדם הנבחר על ידי האל לשמש כמלך ומכאן שהמלך אינו מוסר דין וחשבון לפני אף בשר ודם, אלא רק לפני האל ומכאן שכל מי שמתנגד לכוחו של המלך מתנגד לרצונו של האל המגולם בו.
סנטיאנה דל מאר
העת העתיקה
בתקופת השלטון הרומי התקיים יישוב באזור. בין השאר התגלה אופידום (מתחם מבוצר) רומי בפסגת הר אל סינצ'ו (Monte El Cincho).
ימי הביניים
במאה ה-13 איבד המנזר את עצמאותו כשהוכפף לדיוקסיה הכנסייתית של בורגוס, דבר שהביא לתקופה של דעיכה. מאידך החלה באותה תקופת התפתחות העיירה עצמה. ב-1209 בצו של אלפונסו השמיני, מלך קסטיליה ניתן לסנטיאנה מעמד של עיר. העיירה התפתחה סביב כיכר השוק (כיום כיכר ראמון פלאיו (Plaza de Ramon Pelayo). בין השאר נבנה שם מגדל מרינו (Torre de Merino), ב-1445 חואן השני, מלך קסטיליה, הקים עבור בן בריתו, המשורר והמדינאי, אינייגו לופס דה מנדוסה את המרקיזות של סנטיאנה והעניק לו את התואר המרקיז של סנטיאנה. סנטיאנה עצמה היוותה את בירת המרקיזות.
ביי
בֵּיי (בטורקית מודרנית: Bey, בטורקית עות'מאנית: بک - בֵּיי, בק, בכּ או בג) היה תואר אצולה טורקי שהוצמד לאחר שמו הפרטי של אדם, ומקבילתו הנשית הייתה "האנם" (Hanım) מונח מהשפה הפרסית שמשמעותו "גברת". המונח עדיין רווח בטורקית המודרנית, אם כי משמעותו שונה, ונעשה בו שימוש באופן דומה גם באזרבייג'ן. ביי היה השני בחשיבותו מבין התארים לגברים באימפריה העות'מאנית אחרי פאשה ולפני אע'א ואפנדי.
מטרוסקסואל
תחילת השימוש במונח
העיתונאי הבריטי מארק סימפסון טבע את המונח בשנת 1994, בכתבה שפרסם ב"אינדפנדנט". המונח צבר תאוצה לאחר כתבה באתר Salon שעסקה בדמותו של הכדורגלן דייוויד בקהאם, הנחשב לאב הטיפוס של הגבר המטרוסקסואלי. כתבה בניו יורק טיימס שהתפרסמה ב־2003 תחת הכותרת "המטרוסקסואלים יוצאים מהארון" הוסיפה גם היא להבניית המושג. מאז המונח לאינספור רמיזות ודיונים בתוכניות טלוויזיה ובכתבי-עת העוסקים בנושאי פנאי ובידור. תוכנית הטלוויזיה סאות' פארק הקדישה פרק לתופעה.
בראשיתו, נועד המונח לתאר שינוי כללי בתפיסת הגבריות של גברים עירוניים סטרייטים, אך מאוחר יותר התרחבה משמעותו וכיום הוא מתייחס לגברים באופן כללי, בלי קשר לנטייה מינית. תקשורת האופנה טיפחה דווקא את הפן הצרכני של המונח, ויצרה את הדימוי של הגבר ההטרוסקסואל הצורך מותגים ומוצרי טיפוח. כך הפך המונח לכלי לקידום צריכת מותגי אופנה ומוצרי טיפוח על ידי גברים הטרוסקסואליים.
יעל צ'ילטאני
אנטומיה ומראה
מבנה גופו של היעל הצ'ילטאני מוצק ושרירי, ויש לו צוואר קצר ועבה התומך בראש מוארך ומשולש. יש לו אוזניים צרות וארוכות וזנב קצרצר. רגליו קצרות, דקות וחזקות ובעלות פרסות קצרות וגדולות, והן מותאמות לבית הגידול ההררי בגלל כרית הגומי שבתחתית הפרסה המספקת ליעל אחיזה טובה בזיזי הסלעים. הלוע מעוגל והנחיריים מחורצות. לא ידוע על מידות גוף ספציפיות ליעל צ'ילטאן, אולם סביר להניח שהם דומים לאלו של עיזי בר אחרות: גובה הכתפיים עד 95 ס"מ אורך ראש וגוף עד 140 ס"מ, אורך זנב עד 15 ס"מ, ומשקל של עד 90 ק"ג. הזכרים גדולים וכבדים במידה ניכרת מהנקבות.
וייוורן
הווייוורן נחשב לסמלה של ממלכת וסקס שבדרום אנגליה, ומופיע כיום על סמלי אבירים הקשורים לאזור וסקס, כגון על שלט האצולה של סופי, דוכסית אדינבורו, אשר לרגל חתונתה קיבלה את התואר "רוזנת וסקס".
קולנוע יידיש
סרטים אילמים
לאחר המלחמה עבר גולדין לווינה שהייתה לזמן מה בירת הסוגה: ב-1923 הוציא את "מזרח ומערב" בכיכובה של מולי פיקון הצעירה, קומדיית טעויות על יהודי ניו-יורקי ובתו המבקרים אצל משפחתם האדוקה בגליציה, וב-1924 ביים את "יזכור", עם שחקן התיאטרון מוריס שוורץ, שגילם איש משמר יהודי העומד בפיתוייה של בת-אצולה מקומית. המשטר הסובייטי החדש היה פתוח יותר לאמנות יהודית, ואולפנים ממשלתיים הפיקו מספר סרטים אילמים בנושא. החשוב שבהם היה "יידישע גליקן" ("מזל יהודי") בכיכובו של שלמה מיכאלס כמנחם מנדל מסיפורי שלום עליכם. עוד אחד היה "מאטעל פייסי דעם חזנ'ס" (ברוסית: Сквозь слезы, "מבעד לדמעות") שיוצא לארצות הברית בהצלחה תחת השם כ-Laughter Through Tears עם דיבוב ביידיש. בפולין העצמאית הפיק לאו פורברט, בעל חברה לאמצעי צילום, שלושה סרטים אילמים מצליחים ביידיש בשנות העשרים: "תקיעת כף" מ-1924, "למ"ד-וי"וניק" מ-1925 ו"אין פוילישע וועלדער" מ-1929. האחרון נתקל בהתנגדות מחוגים דתיים, בגלל הופעת דמותו של האדמו"ר מנחם מנדל מקוצק.
שיא הפעילות
בפולין יצא ב-1937 "דער דיבוק" בבימוי מיכל ושינסקי, שנחשב לסרט היידיש האמנותי והמושקע ביותר אי-פעם. הוא ניזום לאחר ההצלחה הבינלאומית של ההפקה הצרפתית-צ'כוסלובקית "הגולם" מ-1936, שהניעה את המשקיעים להאמין כי לתמות השאובות מהפולקלור היהודי יהיה שוק גדול, ונועד מראש גם אל הקהל הלא-יהודי בפולין ובאירופה ככלל. ב-1939 ביים וכיכב מוריס שוורץ ב"טוביה דער מילכיקער" בארצות הברית, גם הוא סרט בעל נימה רצינית ותקציב גבוה במיוחד, 70,000 דולר. רוב ההפקות הוסיפו להיות קומיות או מלודרמטיות, כמו "פריילעכע קבצנים" מ-1937 ו"אן א היים" מ-1939, שניהם תוצרת פולין ובכיכוב דז'יגאן ושומאכר.
גמבה אוסקה
היסטוריה
בדצמבר 2012, גמבה ירדה לליגת המשנה, והצליחה לשוב עונה אחת מאוחר יותר בה זכתה באליפות והפכה לקבוצה הראשונה שזוכה באליפות עונה אחת בלבד אחרי עלייה מליגת המשנה. בשנת 2014 זכתה גמבה באליפות רצופה נוספת, והפך למועדון השני בעידן המקצועי שמשיג הישג זה. באותה העונה זכתה הקבוצה בטרבל מקומי והפכה למועדון השני גם כן לעשות זאת.
כדורגלנים בעבר ובהווה
ראו רשימת כדורגלני גמבה אוסקה בעלי ערך בוויקיפדיה
מייגן פולווס
ביוגרפיה
פולווס נולדה בטורונטו, אונטריו, קנדה למשפחת אמני הבמה, והיא הצעירה מבין ארבעה אחים.
אוטרכט (מחוז)
במחוז 1,180,039 תושבים, והוא המחוז החמישי במספר התושבים בהולנד. שטח המחוז עומד על 1,386 קמ"ר, והוא המחוז ה-12 בגודלו בהולנד. צפיפות האוכלוסין במחוז עומדת על 851 איש לקמ"ר, הצפיפות השלישית בגודלה בהולנד.
שייח' דיאב 2
החפירות באתר
אופיינית לאתר בנייתם של מכלולי מגורים לא רגולריים – חצרות אליפטיות גדולות, שבכל אחת מהם חדר או חדרים מקורים ושטח פתוח נרחב. עד כה זוהו שבעה מכלולים מסוג זה, ונראה שמספרם עמד על עשרה עד 12. מכאן שחיו במקום כ-12 משפחות גרעיניות, כלומר בין שמונים למאה תושבים. למכלולים גודל וצורה משתנים, כששטחו של הקטן ביותר כ-150 מ"ר והגדול (שהיקפו עדיין לא נחשף במלואו) כ-500 מ"ר.
ממצא פאונה
ממצא פאונה באתר כולל 34 פריטים מזוהים. בעלי החיים המבויתים השכיחים הם העז, הכבש, החזיר והבקר. כן נמצא פרט בודד ממשפחת הסוסיים, כנראה חמור. שלא כבפצאל 2 הסמוך, מהתקופה הכלקוליתית הקודמת לברונזה הקדומה, לא נמצאו חיות בר, למעט צדפות נחלים. בדיקת איחוי עצמות מראה שחיות המרעה והחזירים מתו בגיל צעיר (עד גיל שנתיים לערך). מכאן ייתכן שעיקר גידול בעלי החיים באתר היה לבשר. כדי לבדוק מגמות על סמך התפלגות חלקי השלד (למרות המדגם הקטן), חולק השלד לחלקים עשירים בבשר, המייצגים פסולת מזון (עצמות ארוכות, עצם השכמה, אגן וכו'), ודלים בבשר, המייצגים פסולת שחיטה (אצבעות, גולגולת, צוואר וכו'). נמצא ייצוג לשתי הקבוצות ללא עדיפות משמעותית, ומכאן שפעילות השחיטה על כל שלביה (מפשיטת העור ועד צריכת הבשר) בוצעה באתר עצמו.
ייחודו של האתר
שייח' דיאב 2 הוא דוגמה לאתר חד תקופתי, שהשתמר היטב, מהברונזה הקדומה I. לראשונה נחשף כפר קטן עם מכלולי מגורים נרחבים פרושים בצפיפות על שלוחה סמוך לוואדי איתן. כבר בשלב זה עולות התובנות הבאות:
זוהר סלע
ביוגרפיה
בשנת 2014 ערך את הסרט "זינוק בעלייה", בבימויו של אורן שטרן ובכיכובם של שלמה בראבא, איתי טיראן, עידית טפרסון ועוד, וכן ערך את הסדרה "בתולות".
גיא מירון
ביוגרפיה
נולד בירושלים. בוגר בית הספר הימלפרב בירושלים. למד כשנתיים בישיבת הר עציון לפני ואחרי שירותו הצבאי. בעל תואר ראשון מהאוניברסיטה הפתוחה ותואר שני ודוקטורט מהאוניברסיטה העברית. בשנת 2002 שימש כמרצה אורח במרכז בילדנר לחקר החיים היהודים באוניברסיטת ראטגרס בניו ג'רזי, ארצות הברית.
מאז ספטמבר 2009 שימש במשך מספר שנים כראש ועדת המחקר והפרסום של מכון ליאו בק בירושלים וכיום הוא חבר הנהלת המכון.
משם לכאן בגוף ראשון – זכרונותיהם של יוצאי גרמניה בישראל
הספר בוחן בשיטתיות את מגוון הייצוגים של ההוויה היהודית גרמנית בזיכרונותיהם של הכותבים: יחסם הרטרוספקטיבי למולדתם הגרמנית, יחסיהם עם גרמנים נוצרים, זהותם היהודית בגרמניה וההסברים שהם מנסים להציג לקטסטרופה שפקדה את יהודי גרמניה. בדרך דומה נבחנת גם השתקפותה המורכבת של ההוויה הארץ ישראלית ומקומם של יוצאי גרמניה בתוכה.
מחקרים נוספים
מירון פרסם מספר מאמרים העוסקים בהיסטוריוגרפיה יהודית בהקשרים השוואתיים ותאורטיים. בין השאר עסק מאמרו "בין ברלין לבגדאד", שפורסם בכתב העת ציון בשנת תשס"ו, באתגר של שילוב חקר תולדות יהודי עיראק והמזרח התיכון בכלל בשיח המחקרי ההיסטוריוגרפי הרחב יותר העוסק בתולדות היהודים בעידן המודרני. "לשון, תרבות, מרחב", מאמר בולט נוסף שפורסם ב"ציון" בשנת תשע"א עוסק באתגרי חקר ההיסטוריה היהודית אל מול "המפנה הלשוני", "המפנה התרבותי" ו"המפנה המרחבי". מאמרים נוספים בהיסטוריוגרפיה פורסמו במחקרי יד ושם, בעיונים בתקומת ישראל.
מעלה פיליפי
המדרון מגיע לשיא גובהו במערבו - שם הוא עולה לגובה של 395 מטרים, והוא מסתיים בנונאטאקי בורצ'גרבניק וג'מיני.
אובליקס וחבורתו
תקציר העלילה
בניסיון נוסף לכבוש את הכפר הגאלי הבלתי מנוצח, שולח יוליוס קיסר אל הכפר את קאיוס מוזרוס, צעיר רומאי מוכשר, על מנת שישחד את הגאלים ויהפוך אותם למנוונים, רודפי בצע וחמדנים.
הרקולס (קבוצת כוכבים)
קבוצת הכוכבים הרקולס היא קבוצה גדולה בחלק הצפוני של השמים. למרות גודלה ומרכזיות הדמות אותה היא מייצגת במיתולוגיה היוונית, אין בה כוכבים בהירים במיוחד. הקבוצה היא אחת מ-48 הקבוצות שהוגדרו על ידי תלמי.
כוכבים חשובים
קורנפורוס (β בהרקולס) הוא ענק צהוב במרחק של כ-140 שנות אור. זהו הכוכב הבהיר בקבוצה.
גרמי שמים נוספים
קבוצת כוכבים כולל שני אסטריזימים: "הפרפר" ו"אבן בוחן".
בחן
כיום הקיבוץ הוא "קיבוץ בפירוק" לאחר שנקלע למשבר כלכלי וניהולי, וביולי 2012 מונה על ידי רשם האגודות השיתופיות מפרק מפעיל לקיבוץ.
ששון בכר משה
ביוגרפיה
הוא נקבר בבית הקברות בהר הזיתים, בחלקת המגא'רים.
בין תלמידיו המקובלים, הרב שלום הדאיה, והרב משה עידאן מתוניסיה.
בלדר (קומיקס)
אולם, למרות חוסנו האדיר מפני נזק, בלדר פגיע בפני צמח הדבקון. לוקי, אל הכזבים ואחיו החורג של תור, ניצל חולשה זאת וניסה להתל באחרים כדי שיפגעו בו.
פרנסואה, נסיך ז'ואנוויל
משפחתו
ב-1 במאי 1843 התחתן פרנסואה עם פרנסיסקה, נסיכת ברזיל, בתם של פדרו הראשון, קיסר ברזיל ומריה לאופולדינה מאוסטריה, ממנה היו לו 3 ילדים:
רבי יצחק
רבי יצחק מוסר הלכות בשם רבי יוחנן, ריש לקיש ואמוראים נוספים; הלכות משמו מוסרים אמוראים רבים, ביניהם רב נחמן, רב חסדא, רב יוסף, רבא, אביי השואל אותו שאלה, ועוד.
שומרי הארזים
מפלגת שומרי הארזים (ערבית: حراس الأَرز, תעתיק מנוקד: חֻרַּאס אל-אַרְז) היא מפלגה לבנונית ימנית לאומית, שבעבר פעלה גם כמיליציה. דו"ח של מחלקת המחקר של הקונגרס האמריקני מה-1985 כינה את הארגון כ"ארגון טרור מרוני קיצוני", אם כי המפלגה מעולם לא הוגדרה כארגון טרור באף מדינה. המפלגה נוסדה על ידי אטיין סאקר, שזכה לכינוי "אבו אַרְז" (בערבית: אבי הארזים), במקביל לייסודה של מפלגת ההתחדשות הלבנונית בתחילת שנות השבעים. שומרי הארזים פעלו במלחמת האזרחים בלבנון תחת הסיסמה "לבנון, לפקודתך". באופן רשמי, המפלגה מגדירה עצמה כחילונית, אך לחבריה זיקה נוצרית-מרונית חזקה.
גבעת מינרל (אנטארקטיקה)
מקור השם
שמה של הגבעה ניתן לה על ידי סקר שטחי חסות איי פוקלנד.
הגבעה נקראת בשם זה, בשל צבעה - הנגרם בשל מינרלים אדומים בסלעי הגבעה.
אוריינות סטטיסטית
אוריינות סטטיסטית הוא מונח המשמש לתיאור היכולת של אדם או קבוצה להבין נתונים סטטיסטיים ולהעריך את השלכותיהם. אוריינות סטטיסטית נחוצה כדי להבין מידע וכדי להעריך נכונה את תפקידם של גורמים מסוימים בתוך מכלול הנסיבות, לצורך קבלת החלטות. אוריינות סטטיסטית מקנה לבעליה את היכולת להעריך באופן ביקורתי חומר סטטיסטי, ולהעריך את הרלוונטיות של גישות סטטיסטיות על כל היבטי החיים באופן כללי.
יצחק (פירושונים)
ראו גם
}}
יוהאן אוגוסט סטרינדברג
שנותיו הראשונות
את ילדותו (מגיל 7) בילה סטרינדברג בחלקה הצפוני (הכפרי) של סטוקהולם. כיום, בפארק אשר ממוקם בקרבת ביתו דאז, מוצב פסל בדמותו. הוא למד בבית-הספר היסודי "קהילת קלרה ויעקב" ומשם עבר ל"מוסד ההשכלה העממי של סטוקהולם", תיכון פרטי ומודרני אשר תלמידיו היו בניהם של בני-המעמד הגבוה והבינוני. ב-25 במאי 1867 סטרינדברג סיים בהצלחה את בחינות הגמר של התיכון ובסתיו של אותה שנה הוא נרשם לאוניברסיטת אופסלה.
על יצירותיו
סטרינדברג האמין כי הכתיבה הנטורליסטית האמיתית היא מאבק פסיכולוגי בין שני מוחות. שני אנשים ששונאים אחד את השני ברגע נתון ונלחמים על מנת להוליך אחד את השני לאבדון. מין עוינות מנטלית שסטרינדברג לחם על מנת ללכוד אותה. יותר מזה, הוא התכוון כי מחזותיו יהיו לא משוחדים ואובייקטיביים, הייתה לו תשוקה להפוך את הספרות לסוג של מדע.
רמזי נאפי אגא
כישלון
המשימה נכשלה ביום הראשון. תיקי הנשק והציוד אבדו בצניחה והקבוצה נחתה במרחק של 300 ק"מ מהמטרה המיועדת. רמזי והפעילים הגרמנים נלקחו בשבי על ידי הכוחות הבריטיים והעיראקים, עונו וניתנו להם גזר דין מוות. גוטפריד מולר הצליח להימלט ולחזור לגרמניה שם התגורר עד מותו ב-26 בספטמבר 2009. עונשו של רמזי הופחת למאסר עולם, אולם הוא נקלע להפרעה נפשית בכלא וכתוצאה מכך הוא שוחרר מהכלא בשנת 1947. רמזי מת שנתיים. מאוחר יותר ב-1949 בעיר הולדתו ארביל בכורדיסטן העיראקית.
120 הימים של סדום
תקציר והקדמה
הסיפור כולל הומור שחור מסוים, ובהקדמה פונה סאד בקלילות אל הקורא כ"קורא ידידותי". בהקדמה הוא סותר את עצמו - מתעקש שעל הקורא לא לחשוש מ-600 התיאורים המיניים שבסיפור, משום שלכל אחד העדפות מיניות משל עצמו, ובה בעת מזהיר את הקורא מהזוועות שיפורטו להלן, ומציע לקורא לפקפק בהמשך הקריאה. סאד, אפוא, מרומם את ארבע הדמויות הראשיות שלו ומשמיצן; מציגן הן כגיבורים חופשיים ברוחם והן כנבלים מושחתים בנפשם, לעיתים באותה פסקה ממש.
קורות טום ג'ונס
קורות טום ג'ונס (באנגלית: The History of Tom Jones, a Foundling; ידוע בשם המקוצר "טום ג'ונס") הוא רומן קומי מאת המחזאי והסופר האנגלי הנרי פילדינג. הספר הוא מסוגת רומן חניכה ורומן פיקרסקי. הוא פורסם לראשונה ב-28 בפברואר 1749 בלונדון, והוא אחד מספרי הפרוזה באנגלית הראשונים שהוגדרו כרומן. זה הרומן המוקדם ביותר שמוזכר בספרו של סומרסט מוהם "Ten Novels and Their Authors" אודות עשרת הרומנים הטובים ביותר בעולם. הרומן מחולק ל-18 ספרים, וכל אחד מהם נפתח בפרק מבוא, העוסק לרוב בנושאים שאינם קשורים לסיפור העלילה. הספר הוקדש לג'ורג' ליטלטון מיודעו של פילדינג שמונה לנציב האוצר.
אימפריית טואי טונגה
אימפריית טואי טונגה הייתה אימפריה חזקה באוקיאניה.
האימפריה נוסדה סביב שנת 950 לאחר דעיכת הטואי מאנואה בסמואה וטואי פולוטו בפיג'י. אימפריה זו התקיימה במקביל לאימפריה המלנזית שמרכזה היה ביאפ.
הצי הקיסרי
הצלחתה של האימפריה הייתה מבוססת בעיקר על הצי הקיסרי. הספינות הנפוצות ביותר היו סירות קאנו לטווח רחוק בהם היו בדרך כלל מפרשים מרובעים. הספינות הגדולות ביותר נשאו 100 נוסעים. הספינות הראויות ביותר לציון היו טונגאפוסיה, אקיהאוהו, הלומפיאאו והטאקאאיפומאנה. הצי הקיסרי היה אחד הגורמים העיקריים לעושרה של טונגה שכן אפשר את המסחר הנרחב ואת גביית המיסים שזרמו לקופה המלכותית.
גידי שמור
גידי שמור (נולד בפתח תקווה ב-1961) הוא זמר, יוצר, כותב ומלחין ישראלי, בעיקר בסוגת המוזיקה הים-תיכונית.
ביוגרפיה
ההצלחה הובילה את שמור לאלבומו השני "תעתועים", שיצא ב-1989. חברים ואמנים כמו ציון גולן ונועם שרעבי ארגנו לכבודו ערב התרמה למימון האלבום, אולם הוא לא הצליח כמו האלבום הראשון. את רוב אלבומו השני כתב והלחין שמור. לאחר מכן הוציא עוד שלושה אלבומים:"כך את החיים בקלות", "אהבת ילדות" ואלבום הלהיטים "רוצה לחזור", שבו להיטים רבים מאלבומים קודמים, ושירים חדשים שביצע ובניהם הלהיט: "מרקו".
החל מאמצע שנות ה-90, המעיט שמור בהופעותיו, והופיע מעט במועדונים אליהם הוזמן. "זיקוקים" - מופע החורף של הזמר משה פרץ ב-2012, ציוות אליו כמחווה לשנות ה-80 את גידי שמור בתור זמר אורח. בהופעה שרו יחד משה פרץ וגידי שמור שני שירים מלהיטיו של שמור - "מאוחר מדי" (יושב בבית קפה קטן) ו-"רוצה לחזור", באותה השנה הופיע שמור בתוכנית טלוויזיה "רעש מקומי" בערוץ הראשון". ב-2013 שמור הוציא לרדיו את הסינגל: "פעם מתעלמת, פעם עונה". בשנת 2020 הוציא את הסינגל: "לא יוצאת ממני".
NGC 4293
היסטוריה
לגלקסיה בהירות נראית מדרגה 10.5 והיא התגלתה ב-14 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון V.5, כשהיא מתוארת כגדולה, מאורכת ושניתן להבחין בה בכוכבים. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון 1195, כשהיא מתוארת כעמומה, גדולה או גדולה מאוד, מאורכת ועם מרכז יותר בהיר או קצת יותר בהיר משוליה. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 2867 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4293, כאשר היא מתוארת כעמומה, גדולה מאוד, מאורכת וקצת מתבהרת במרכזה.
סטאד ריימס
תולדות המועדון
הקבוצה נוסדה ב-1911, ונקראה בשם החברה הספורטיבית של פארק פומרי (Société Sportive du Parc Pommery) עד 1931. ב-1935 זכתה באליפות צרפת לחובבנים. ב-1938 התחזקה משמעותית לאחר שהתאחדה עם מועדון נוסף, ספורטינג קלוב רמואה. לאחר מלחמת העולם השנייה חודשו משחקי הליגה הצרפתית שהפכה למקצוענית. סטאד ריימס הייתה לקבוצת צמרת. בעונת 1946/1947 הגיעה הקבוצה לרבע גמר הגביע הצרפתי לאחר ניצחון בשמינית הגמר על קבוצת אנז'ה וב-1949 זכתה באליפות הראשונה בתולדותיה. שנה לאחר מכן זכתה בגביע לראשונה.
איגרת אל הפלאשים שבאירופה (1848)
איגרת אל הפלאשים שבאירופה (Falasian de l'Europe) נשלחה על ידי אבא יצחק בשנת 1848 באמצעות תייר הנילוס אנטואן תומסון ד'אבדי. באותה עת שימש אבא יצחק ראש כהני עדת ביתא ישראל באתיופיה. האיגרת מצורפת לתשובותיו המפורטות של אבא יצחק לשאלותיו של אוהב גר לוצאטו, שנשלחו בשנת 1845 באמצעות ד'אבדי.
חוף יוטה
שדה הקרב
אורכו של חוף יוטה כ-5 ק"מ. החוף ממוקם בחופו המזרחי של חצי האי קוטנטן, מערבית לשפך נהר הדוֹבְה, כ-11 ק"מ מזרחית לסנט מר אגליז וכ-14 קילומטרים צפונית לעיר קרנטן. בחוף הייתה רצועה רחבה של חול ודיונות שנגמרה ב'מדרגה' שהיוותה מכשול טבעי, כאשר מאחריה היה ציר בכיוון צפון-דרום. על ציר זה ישבו עמדות גרמניות וביניהם שדות מוקשים, גדרות תיל ומכשולים שונים. העמדות הגרמניות היו יעדים מבוצרים ששלטו על השטח סביבם, והן הוקמו לאורך החוף במרווחים של כמה מאות מטרים אחת מהשנייה. עמדות אלו כללו בונקרים, חפירות, עמדות תותחים, מקלעים ומרגמות. בגזרת הנחיתה בחוף היו ארבעה יעדים מבוצרים כאלו. מיד בכניסה לפתח "יציאה 2" (ציר היציאה מהחוף) הייתה העמדה WN5, דרומית לצומת עם הציר הצפון-דרום המרכזי שכנה העמדה WN4. עמדה נוספת הייתה במקביל ל-WN5, לאורך קו החוף מדרום והיא נקראה WN3. עמדה רביעית שכנה במקביל ל-WN4, לאורך ציר התנועה לכיוון צפון הייתה העמדה WN7 שהייתה גם מפקדה גדודית אזורית.
הכוחות המגינים
יחידות הצבא הגרמני אשר איישו את מערך ההגנה לאורך החומה האטלנטית ובפרט בנורמנדי, היו ברובן דיוויזיות חיל רגלים סטטיות. דיוויזיות אלו הורכבו לרוב מכוח אדם משני, כך לדוגמה טווח הגילאים ביחידות אלו היה גבוה מהדיוויזיות במזרח ושולבו ביחידות שבויים מהחזית המזרחית שהסכימו להילחם בצד הגרמני. המורל של הדיוויזיות הגרמניות בנורמנדי היה נמוך בהרבה משאר הצבא הגרמני.
חיים צדיקוב
ביוגרפיה
נפטר בשנת 1968, בשנה ה-75 לחייו. נקבר בבית העלמין בסביון.
אג'ידיו דה ויטרבו
חיבוריו
אנטוניני היה תלמיד מעמיק בכתבי הקודש ומלומד ביוונית ובעברית. מיוחסים לו מספר רב של חיבורים. את רובם ניתן למצוא בכתבי יד בספרייה הלאומית הצרפתית בפריז אבל צריך עוד לבסס את האמיתות שלהם. מלבד כמה חיבורים קטנים על השפה העברית רוב כתביו הם בעלי אופי קבלי. כמעט ואין ספר מיסטי יהודי מימי הביניים שהוא לא תרגם, העיר עליו או פירש אותו. ביניהם ספר הזוהר.
טבח 12 ביכתית
המתקפה על רודולפו, המרקיז של נגהילי
למרות שליטתו הבלתי מעורערת על מזרח אפריקה האיטלקית החדשה בתחילת פברואר 1937, המרקיז של נגהילי עדיין לא סמך על התושבים. במהלך השנה הקודמת, בעקבות כיבושה של ג'יג'יגה על ידי אנשיו, המרקיז נכנס לבדוק כנסייה אתיופית כאשר לפתע נפל דרך חור מוסתר ברצפה. דבר זה גרם לו להאמין כי הוכן עבורו מראש כמלכודת. "מאז התקרית הזאת", כתב הסופר אנטוני מוקלר, " אפשר לציין את תחילת הפרנואידיות, שנאה וחשדנות של המרקיז כלפי הכמורה הקופטית". למרות כל זאת, כדי לחגוג את הלידה של הנסיך של נאפולי, המרקיז של נגהילי הודיע שהוא אישית יחלק צדקה לעניים ביום שישי, 19 בפברואר, בארמון גנטה ליאול.
דודי אור
ביוגרפיה
אור, בוגר צוות הווי הנח"ל, למד מוזיקה אצל פרופ' צבי קרן, והמשיך במגמת הקומפוזיציה באקדמיה למוזיקה בתל אביב. עוד קודם לכן, ב-1977 הוא לקח חלק לצד עפרה חזה, דני מסנג ואחרים במופע "Here is Israel" שהועלה מול קהילות יהודיות בארצות הברית. הוא סיים את לימודיו אצל פרופ' לאון שידלובסקי ב-1983, ומשנת 1980 ולאורך עשור שימש כַּמנצח של חבורת הזמר מטה אשר ושל חבורת הזמר "מוזיקל"; בשנים אלו גם החל לכתוב מוזיקה עבור הצגות בתיאטרון הרפרטוארי בישראל, בין היתר ל"ריקודו של ג'ינגיס כהן" (בית ליסין) שזכתה במקום הראשון בפסטיבל עכו לתיאטרון אחר ב-1984.
גנאיוס פומפיוס סטראבו
סטראבו היה יליד פיקניום במזרח חצי האי האפניני. אף על פי שמשפחתו הייתה בעלת מעמד גבוה, כנראה ממעמד הפרשים, סטראבו היה נובוס הומו - הראשון ממשפחתו שנכנס לסנאט הרומי.
50/50
50/50 הוא סרט דרמה קומית-שחורה אמריקאי משנת 2011 בבימויו של ג'ונתן לוין ובכיכובם של ג'וזף גורדון לוויט וסת' רוגן. הסרט יצא לראשונה לאקרנים ב-30 בספטמבר 2011. הסרט נכתב בהשראת התמודדות תסריטאי הסרט ויל רייזר עם מחלת הסרטן.
תקציר העלילה
עלילת הסרט עוקבת אחר בחור צעיר בשם אדם לרנר (מגולם על ידי ג'וזף גורדון לוויט) אשר מגלה בגיל 27 כי הכאבים בגבו הם למעשה סוג נדיר של סרטן וכי סיכוייו לשרוד את המחלה הם 50/50. הוא מחליט להתחיל טיפולי כימותרפיה כדי להילחם על חייו. לאורך הסרט מלווים אותו במאבקו חברו הטוב קייל (מגולם על ידי סת' רוגן), זוגתו האמנית רייצ'ל (מגולמת על ידי ברייס דאלאס הווארד), אמו הדרמטית (מגולמת על ידי אנג'ליקה יוסטון) והמטפלת-פסיכולוגית שלו קת'י (מגולמת על ידי אנה קנדריק). כמו כן במהלך טיפוליו אדם מתיידד עם שני מטופלים מבוגרים בשם מיץ' ואלן אשר עוברים גם הם טיפולי כימותרפיה (מגולמים על ידי פיליפ בייקר הול ומאט פרואר).
קישינב
תחבורה
מערכת התחבורה הציבורית בקישינב כוללת 29 קווי אוטובוס ו-22 קווי טרוליבוס.
דיאנה גולד
קריירה בבלט
בגיל 14, רקדה כבת-זוגו של פרדריק אשטון, בבכורה של הבלט הראשון שלה, "לדה והברבור". סרגיי דיאגילב הבחין בה והזמין אותה להצטרף ללהקתו, אך הוא מת לפני שהתוכנית יצאה לפועל. אותו ביש-מזל פקד אותה עם אנה פבלובה, שאמרה כי דיאנה היא הרקדנית האנגלית היחידה שראתה ש"יש לה נשמה". היא הוזמנה לרקוד עם הלהקה של פבלובה, אבל פבלובה מתה לפני שהרעיון קרם עור וגידים. היא המשיכה לרקוד במועדון הבלט של ראמבר ויצרה תפקידים באחדים מן הבלטים של פרדריק אשטון, בהם "סוויטת קפריול". היא הופיעה עם אנטוני טיודור ב"אטלאנטה מן המזרח" ו"כוכבי הלכת", ועם נינט דה ולואה ב"Bar aux Folies-Bergère". היא רקדה עם בלט רוס של ואסילי דה בזיל.
דרקון (קבוצת כוכבים)
כוכבים חשובים
β בדרקון (רסטבן) הוא הכוכב השלישי בבהירותו בקבוצה עם בהירות מדרגה 2.81. זהו ענק צהוב או על-ענק צהוב במרחק של כ-380 שנות אור ממערכת השמש.
מיתולוגיה
זו אחת מהקבוצות הכוכבים העתיקות ביותר וכבר במיתולוגיה המצרית היא מופיעה בתור אלה. במיתולוגיה היוונית זהו לאדון, הדרקון שהרקולס הרג במשימתו ה-11 על ידי חץ מורעל (קבוצות הכוכבים הרקולס וחץ נמצאות בסמוך לה). אגדות אחרות מייחסות את הקבוצה לדרקון ששמר על גיזת הזהב וחוסל על ידי יאסון.
פני הארדוויי
אנפרני דאון "פני" הארדוויי (באנגלית: Anfernee Deon "Penny" Hardaway; נולד ב-18 ביולי 1971) הוא כדורסלן עבר אמריקאי ששיחק בעמדות הרכז, הקלע והסמול פורוורד בליגת ה-NBA. תקופותיו המוצלחות ביותר בקריירה היו כאשר שיחק באורלנדו מג'יק ובפיניקס סאנס, ולאורך הקריירה הארדוויי נבחר שלוש פעמים לאחת מחמישיות העונה והשתתף ארבע פעמים במשחק האולסטאר. הוא אף זכה עם נבחרת ארצות הברית במדליית זהב באולימפיאדת אטלנטה 1996.
ביוגרפיה
בקיץ 1992 נכלל הארדוויי בנבחרת הפיתוח המיוחדת של ארצות הברית, יחד עם מספר שחקני מכללות כישרוניים נוספים, כדוגמת כריס ובר, אלן יוסטון וג'מאל משבורן. נבחרת זו פעלה במקביל לנבחרת הלאומית של ארצות הברית. הארדוויי החלים מהפציעה ברגלו ושב לשחק בעונת ה"ג'וניור" שלו,. בעונה זו הוא השיג ממוצעים של 22.8 נקודות, 8.5 ריבאונדים ו-6.4 אסיסטים, נכלל בחמישיית העונה ("אול-אמריקן") של ליגת המכללות והיה מועמד לזכייה בפרס שחקן השנה במכללות על שם ג'יימס נייסמית' וג'ון וודן.
אורלנדו מג'יק
לאחר עונה זו נכלל הארדוויי בסגל נבחרת ארצות הברית לאולימפיאדת אטלנטה 1996, וסייע לנבחרת לזכות במדליית זהב. ממוצעיו בטורניר עמדו על 9 נקודות, 4.4 אסיסטים ו-2.8 ריבאונדים בשמונה משחקים בהם השתתף. תרומותיו הגדולות של הארדוויי לנבחרתו הגיעו בשלב רבע הגמר נגד נבחרת ברזיל בו קלע 14 נקודות, ובמשחק הגמר נגד נבחרת יוגוסלביה בו קלע 17 נקודות.
פיניקס סאנס
במהלך עונת נותר הארדוויי שוב מחוץ לחמישייה הפותחת של פיניקס וקיבל כמות דקות משחק מועטה יחסית. בעקבות כך, בין היתר, הוא העמיד ממוצעים נמוכים של 8.7 נקודות, 2.9 אסיסטים ו-2.9 ריבאונדים. לבסוף הועבר הארדוויי בינואר 2004 לקבוצת ניו יורק ניקס יחד עם שני חבריו לקבוצה בפיניקס, מרבורי וסזארי טריבנשקי.
סיום הקריירה
הארדוויי ומרבורי שיתפו פעולה בצורה מוצלחת בניו יורק, והקבוצה העפילה למשחקי הפלייאוף של 2004. ב-42 משחקים בהם השתתף בעונה הסדירה במדי הניקס העמיד הארדוויי ממוצעים של 9.6 נקודות, 4.5 ריבאונדים ו-1.9 אסיסטים. בסדרת הסיבוב הראשון במשחקי הפלייאוף מול ניו ג'רזי נטס, שיפר הארדוויי במידה רבה את יכולתו והוביל את קבוצתו פעמיים מבחינת הנקודות שקלע, אך הודח עמה לאחר הפסד בסדרה של ארבעה משחקים בלבד.
הד סמאשד אין
היסטוריה
בשפת בלאקפוט נקרא המקום "אסטיפה סקיקיקיני קוטס" (Estipah-skikikini-kots). על פי האגדה, לוחם בלאקפוט צעיר רצה לראות את הביזונים מזנקים מעבר לשפת הצוק, אך נקבר תחתיהם. הוא נמצא מת מתחת לערמת הגוויות, מקום שבו נופץ ראשו.
פרוסאלירוס
מקור שמו במילה הלטינית prosalire, שפירושה: "לנתר קדימה". בסוג תואר מין אחד - Prosalirus bitis. פירוש המילה bitis, משפת הנאוואחו: "גבוה".
מדרשית נעם
בכפר סבא
בשנת 2015 עברה מדרשית נעם לבעלות חלקית של רשת אורט. רשת אורט הכניסה למדרשיה תוכניות ופרויקטים חברתיים כגון פרויקט שומרי מסך שבו תלמידים משכבות התיכון מעבירים סדנאות ופעילויות בנושא מניעת בריונות ברשת.
אוסטין ת'יאורי
ארגונים עצמאיים (2016–2019)
ב-5 במאי 2016, וייט ערך את קרב הבכורה שלו בקריירה תחת שם הבמה אוסטין ת'יאורי, כשניצח את AR פוקס וזכה באליפות במשקל כבד של WWA 4 באירוע של הארגון World Wrestling Alliance 4. את קרב הבכורה שלו בארגון Progress Wrestling ערך ב-1 באפריל 2017, כשהשתתף בקרב מרובע נגד קית' לי, ג'ייסון קינקייד ובלאסטר מקמאסיב, שבסופו לי ניצח. ב-12 באוגוסט, ת'יאורי נטל חלק בקרב מרובע נוסף, הפעם נגד מארק האסקינס, מארק אנדרוז וקית' לי, שבסופו האסקינס ניצח. באירוע ה"פרק 67", ת'יאורי הצטוות לשורות המתאבקת ג'יני וביחד הם ניצחו את וויל אוספריי וקיי לי ריי.
העלילה עם מר. מקמהן והזכיות באליפות ארצות הברית (2021–היום)
ב-11 וב-18 באוקטובר בפרק של התוכנית Raw, ת'יאורי גבר על ג'ף הארדי. ב-25 באוקטובר בפרק של התוכנית Raw, ת'יאורי גבר על דומיניק מיסטריו. ב-22 בנובמבר בפרק של התוכנית Raw, ההזדמנות להתמודד על אליפות ה-WWE ניתנה לת'יאורי; לעומת זאת, הוא לא צלח במשימתו, כשהפסיד לאלוף, ביג אי. ב-20 בדצמבר בפרק של התוכנית Raw, ת'יאורי הפסיד לפין באלור; כאות מחאה על ההפסד, ת'יאורי תקף את באלור במהלך ריאיון מאחורי הקלעים. בנוסף, הוא הצליח לנצח את אותו באלור ב-17 בינואר 2022. שבוע לאחר מכן, הוא הפסיד ל-AJ סטיילס. בפרק של התוכנית שהתקיים ב-31 בינואר, ת'יאורי ניצח את קווין אואנס וכתוצאה מכך העפיל לקרב תא ההדחות על אליפות ה-WWE באירוע תא ההדחות. לעומת זאת, שבוע לאחר מכן הוא הפסיד לאותו אואנס. ב-18 באפריל בפרק של התוכנית Raw, ת'יאורי גבר על פין באלור וכתוצאה מכך זכה באליפות ארצות הברית. באירוע גיהנום בכלוב, שנערך ב-5 ביוני, ת'יאורי הגן בהצלחה על תוארו נגד מוסטפא עלי. באירוע כסף בבנק, שנערך ב-2 ביולי, ת'יאורי הפסיד את אליפות ארצות הברית לבובי לאשלי. לעומת זאת, מאוחר יותר בקרב המרכזי של האירוע, הוא ניצח בקרב הכסף בבנק של הגברים, כשהובטח לו חוזה על אליפות עולם לבחירתו בכל זמן ומקום שירצה במהלך השנה הקרובה. ב-15 באוגוסט, ת'יאורי ניצח את דולף זיגלר. במופע המקדים לאירוע Clash at the Castle, שנערך ב-3 בספטמבר, ת'יאורי ואקדמיית אלפא (צ'אד גייבל ואוטיס) הפסידו למאדקאפ מוס והסטריט פרופיטס (אנג'לו דוקינס ומונטז פורד). ב-5 וב-19 בספטמבר, ת'יאורי נחל הפסדים בקרבות יחידים לקווין אואנס, בהתאמה. ב-10 באוקטובר, הפסיד לג'וני גרגאנו. ב-31 באוקטובר, הוא כשל בניסיונו לזכות באליפות ארצות הברית לאחר שהפסיד לסת' "פריקין" רולינס. ב-7 בנובמבר ת'יאורי פדה את מזוודת הכסף בבנק שלו על אלוף ארצות הברית, רולינס, אך הפסיד בקרב על התואר. באירוע סדרת ההישרדות 2022 ת'יאורי ניצח בקרב משולש על אליפות ארצות הברית את בובי לאשלי וסת' "פריקין" רולינס וזכה באליפות.
רביעיית ג'וליארד
הרביעייה מנגנת קשת רחבה של מוזיקה קלאסית והקליטה יצירות מאת מלחינים שונים, בהם בטהובן, מנדלסון, בארטוק, דביסי ושוסטקוביץ'. כן קידמה מלחינים בני זמננו כמו אליוט קארטר, ראלף שאפי ומילטון באביט. רביעיית ג'וליארד הופיעה עם נגנים אחרים ידועי-שם כמו אהרן קופלנד, יו-יו מה ומאוריציו פוליני.
חמין
אכילת חמין בשבת
בדרך כלל החמין מבושל בערב שבת ומוטמן בתנור או מתחמם במשך השבת על אש קטנה וכיוצא בזה כדי שחומו יישמר עד לאכילתו, לכן הוא מהווה מאכל מיוחד ליום השבת. תבשיל זה נוצר מאחר שלפי ההלכה היהודית יש איסור לבשל ביום שבת, וכן יש איסור על הבערת אש ביום זה. עם זאת, על פי ההלכה מותר להתחיל במלאכה לפני כניסת השבת, כאשר ידוע שהמלאכה תמשיך להתבצע בשבת מעצמה (שביתת כלים), ועל כן מותר להתחיל לפני כניסת שבת בבישול מאכל שבישולו יושלם מעצמו במהלך השבת. עם זאת ישנן הגבלות שונות על בישול באופן זה, ראו בערך השהיה (שבת).
מייקל מקדונל
בימי מאורעות תרצ"ו–תרצ"ט
כתב השופט מקדונל בפסק דינו: " The petitioner... has done a public service in exposing what I am bound to call the singularly disingenuous lack of moral courage displayed by the Administration in the whole matter... It would have been more creditable if the Government, instead of endeavoring to throw dust in people's eyes by professing to be inspired by aesthetic or other quasi-philanthropic motives, such as those concerned with town planing or public health... has said frankly and truthfully that it was primarily for defence purposes "
הלוחמים שלושה
פאנדרל, וולסטאג והוגאן הם לוחמים אסגרדים ובני בריתו של תור מאז צעירותם, כאשר נפגשו לראשונה במסעו של תור לשחזר את חרב אודין, אשר נסדקה, במטרה למנוע את הגעתו של הראגנארוק. הם משתתפים ברבים ממסעותיו של תור. דמויותיהם של הלוחמים שלושה הן יצירה מקורית. פאנדרל עוצב לפי דמותו של ארול פלין, מאפייניו של הוגאן עוצבו לפי דמויות אותן גילם צ'ארלס ברונסון, ווולסטאג עוצב לפי דמותו של פלסטף ממחזותיו של ויליאם שייקספיר.
אנדרטת הודו בנאב-שאפל
האנדרטה
ומתוך זיכרון נצח של אלו מחלליו ששמותיהם נרשמו כאן ושמקום קבורתם לא נודע
דיסטורשן (מוזיקה)
שימוש בגיטרות חשמליות עם דיסטורשן הופיע בתחילת שנות ה־50 של המאה ה־20, בעיקר בקרב נגני רוק אנד רול אמריקניים. בהקלטה של אייק טרנר מ־1951 מופיע אפקט דיסטורשן שנבע ממגבר שנפגע בהובלה. דוגמה אחרת הייתה בשיר Maybelline של צ'אק ברי מ־1955. במקרה זה נבע העיוות בצליל מעומס יתר על השפופרות במגבר המנורות של הגיטרה. ב־1958 התפרסם קטע אינסטרומנטלי בשם Rumble של לינק ריי, שבו את אפקט הדיסטורשן ליווה לראשונה אקורד כוח. ב־1962 פנתה להקת The Ventures למוזיקאי חובב אלקטרוניקה בשם אורוויל רודס, בבקשה שיסייע בשחזור צליל הפאז בשיר קאנטרי של מרטי רובינס שהוקלט שנה לפני כן. רודס יצר עבורם קופסה ייעודית שנקראה פאז־בוקס ותקליטם שיצא באותה שנה כלל שימוש בקופסה.
כיום אפקט הדיסטורשן מובנה במגברי גיטרות רבים או קיים כפדאל אפקטים לגיטרות.
רחוב גרפטון
ברחוב פועל משנת 1927 בית הקפה בוולי'ס אוריינטל. ב-2004 הודיע בית הקפה על סגירתו, יחד עם הסניף ברחוב ווסטמורלנד. לאחר מאבק ציבורי שכלל את ראש עריית דבלין, קטרין בירן, נפתח מחדש בית הקפה ברחוב גרפטון.
ג'ון גדסבי צ'פמן
חיים וקריירה
ג'ון צ'פמן נולד בשנת 1808 באלכסנדריה, וירג'יניה. צ'פמן החל את לימודי האמנות בפילדלפיה במשך שנתיים, ואז נסע לאירופה ושם בילה בסופו של דבר באיטליה. בשנת 1831 שב צ'פמן לעיר הולדתו אלכסנדריה, והציג את יצירותיו באזורים המטרופולינים הקרובים, כמו וושינגטון הבירה, ריצ'מונד ופילדלפיה. הוא התמחה בנופים ודיוקנאות.
שם, בשנת 1889, הוא מת בעוני.
שלמה דוד כהנא
רבנות בוורשה
בשנת ה'תרנ"ה, 1895, חזר לוורשה והתמחה אצל חמיו בהוראת הלכה לציבור השואלים. הוא התמנה כמו"צ רשמי בבירה הפולנית ונעשה לאחד הרבנים המקובלים בעיר. לאחר מלחמת העולם הראשונה היה מראשי הפעילים לכינון אגודת הרבנים בפולין, הוא פעל לצד רבי חיים עוזר גרודזנסקי בדאגה ליהדות רוסיה תחת השלטון הסובייטי, והיה שותף בכיר למאמצי רבנים להתרת עגונות מלחמת העולם הראשונה, בשמשו יו"ר הלשכה המרכזית לתקנת העגונות שעל יד אגודת הרבנים בפולין.
שוג'י נקמורה
הזכייה בפרס נובל לוותה בביקורות קשות, כיוון שהזוכים בפרס אינם אלו שפיתחו את הדיודה הכחולה, אלא רק אלו שתרמו להכנסתה לשימוש מסחרי, וכי הרברט פאול מארושקה וואלי רהינס, הם אלו שפיתחו את הדיודה הכחולה הראשונה. כמו כן ועדת הפרס התעלמה לחלוטין ממאמצי הפיתוח הנרחבים של ניק חולונייק ואולג לוסב, שהובילו לפיתוח דיודת ה-LED הראשונה.
התגלית
מחקר רב התבצע מאז שנות השישים, בהן פותחה לראשונה דיודת האור האדום, כדי לפתח את הדיודה לאור כחול, אך פריצת דרך לא נראתה באופק. הבעיה העיקרית הייתה הקושי בייצור של מוליכים למחצה מסוג p המבוססים על גליום ניטריד, בעוד מוליכים למחצה כגליום ארסניד כבר היו בשימוש לייצור דיודות אור אדומות. ב-1972, הרברט פאול מארושקה וואלי רהינס מאוניברסיטת סטנפורד, פיתחו את הדיודה פולטת אור הראשונה שהאירה בצבע כחול מסוג גליום ניטריד. בשנת 1989, חברת Cree פיתחה דיודות אור כחולות מסוג צורן קרביד שגם הן היו חלשות, אולם אפשרו לייצר דיודות מחליפות צבעים מסוג RGB ואף אור לבן על ידי שילוב כל שלושת הצבעים ביחס עוצמות הנכון.
ורנר יונק
ורנר יונק (בגרמנית: Werner Junck; 28 בדצמבר 1895 – 6 באוגוסט 1976) היה גנרל גרמני בלופטוואפה במהלך מלחמת העולם השנייה והמפקד של פיקוד האוויר עיראק. הוא טען ל-5 ניצחונות מהאוויר במהלך מלחמת העולם הראשונה.
חיים וירשובסקי
חיים וירשוּבְּסקי (Wirszubski; 1915 – 1977) היה היסטוריון, חוקר קבלה, ומתרגם ישראלי, פרופסור באוניברסיטה העברית בירושלים וחבר האקדמיה הלאומית הישראלית למדעים.
גשר המלכה אליזבת השנייה (איי הבתולה)
גשר המלכה אליזבת השנייה (באנגלית: Queen Elizabeth II Bridge) הוא גשר המקשר בין האי ביף לבין האי טורטולה באיי הבתולה הבריטיים. גשר זה הוא השני מבין שני גשרים במיקום זה שנקראו על שם מלכת בריטניה, אליזבת השנייה.
Dark Lane Demo Tapes
שבוע לאחר יציאתו הגיע האלבום למקום השני במצעד האלבומים האמריקאי בילבורד 200, לאחר שמכר כ-223 אלף עותקים שקולים לאלבום.
מבצעי פריחה
רקע
בתחילתה של מלחמת ההתשה נמנעה ישראל מהפצצות בעומק מצרים במטרה למנוע הסלמה בלחימה ומחשש לתגובת ארצות הברית. שגריר ישראל החדש בארצות הברית, יצחק רבין, ראה את הדברים אחרת ושיגר מברק ב-19 בספטמבר 1969 ובו העריך שהממשל האמריקאי אוהד את ישראל ואת פעולותיה הצבאיות במידה כזו שהאמריקאים עצמם היו מעוניינים בהחרפת הפעולות הצבאיות כנגד מצרים. למחרת היום הציע מטכ"ל צה"ל כי חיל האוויר יתקוף בעומק מצרים. תקיפות עומק אלה היו נוחות לביצוע מאחר שבסוף שנת 1969, בתקיפה אינטנסיבית של חיל האוויר, הושמדו סוללות רבות של טילי SA-2 בחזית התעלה, כך שנוצר מסדרון נקי מטילים שאיפשר טיסה בטוחה עד לעומק מצרים. ראש אמ"ן, האלוף אהרן יריב, קיים דיון של בכירי מחלקת מחקר, כדי לגבש את עמדת אמ"ן. הערכת אנשי המחקר הייתה שהפצצות העומק יביאו להפסקת מלחמת ההתשה. מפקד חיל האוויר מוטי הוד הסכים ליוזמה, ולאחר אישורה במטכ"ל היא הובאה לאישור ועדת השרים לענייני ביטחון, ולאחר דיון אושרו שתי התקיפות הראשונות.
המבצעים
אף אחד מהמטוסים הישראלים לא הופל. תקופת מבצעי פריחה מינואר ועד אפריל 1970 הייתה תקופה בעלת הישגים לחיל האוויר במלחמת ההתשה. מומחים שונים טענו שהפסקת מבצעי פריחה בלב מצרים הייתה טעות — מאחר שנאצר עמד ממש לפני נקודת השבירה. הוערך שדי היה בכמה מהלומות נוספות כדי לגרום לזעזועים כבדים במצרים ולהפסקת מלחמת ההתשה.
עמוד האש (סדרת טלוויזיה)
על הסדרה
הקריין בגרסה העברית היה יוסי בנאי. את המוזיקה המקורית שליוותה את הסדרה כתב, עיבד וניצח על ביצועה שם טוב לוי.
הפקה
הסדרה נחשבה להפקת ענק יוקרתית של הטלוויזיה הישראלית. הושקעו בה תקציבים גדולים ואנשי הטלוויזיה עבדו על הפקתה במשך חמש שנים החל מ-1976, בפיקוחם של חמישה היסטוריונים. היוצר, החוקר, התסריטאי והעורך הראשי שלה הוא יגאל לוסין והמפיק הוא יעקב אייזנמן. במהלך הפקת הסדרה הוחלט על העברת תוכן הסדרה למליאת רשות השידור לביקורת, ונטען שהדבר הביא לחצים פוליטיים שעיכבו את השלמת הסדרה. לצורך הכנתה נבדקו 35 ארכיוני סרטים, 12 בישראל ו-23 ברחבי העולם ונאספו 1300 סרטים. רבים מהסרטים ששולבו בסדרה מקורם בארכיון מוזיאון המלחמה האימפריאלי בלונדון, סרטים שצולמו במהלך תקופת המנדט. בנוסף הושקע מאמץ נרחב בהקלטת ראיונות עם 250 איש בישראל ובעולם.
בשנת 1998 הפיק הערוץ הראשון, לרגל חגיגות שנת ה-50 למדינת ישראל, סדרה תיעודית נוספת בשם "תקומה", אשר למעשה המשיכה מן המקום בו "עמוד האש" עצרה, ומספרת על ההיסטוריה של מדינת ישראל מקום המדינה ועד רצח רבין בשנת 1995.
כיסא פנוי (מיני-סדרה)
תקציר עלילה
סודו האפל של הווארד מתגלה בפוסט האחרון של הרוח. בשדות קריסטל חוזרת לביתה ומוצאת את טרי מסוממת שוב. התקווה נראית שברירית מתמיד, והטרגדיה המתרחשת אחר כך מותירה את הקהילה מסוחררת.
צפיר הפירנאים
שימור
צפיר הפירנאים מופיע בנספח ג' של אמנת ברן, ובנספח V של בתי הגידול ומיני החי של האיחוד האירופאי. להלן נתוני IUCN על שימור הצפיר במדינות שבהם הצפיר מצוי:
STS-51
תיאור המשימה
נחיתת המעבורת בוצע ב-22 בספטמבר במסלול נחיתה מס' 15 במרכז החלל קנדי.
הלכות ליל הסדר
סידור הקערה
בתלמוד לא נזכרה ה'קערה' אלא נאמר שמביאים לפני עורך הסדר מצה חזרת וחרוסת ושני תבשילים, והראשונים כתבו להניח את כל המאכלים הללו בקערה. אמנם אין בזה חיוב, וגם אין צורך שתהיה קערה לפני כל אחד ממשתתפי הסדר, אלא העיקר שכל המאכלים הללו יהיו מונחים לפני עורך הסדר.
קדש
כבכל שבת וחג, גם ליל הסדר נפתח בקידוש. רק ששונה מקידוש רגיל בכך שלא המקדש בלבד נדרש לשתות מן היין שבכוס הקידוש, אלא כל המסובים שותים את כוס הקידוש, היות שהיא הכוס הראשונה מארבע הכוסות שתקנו חכמים לשתות בלילה זה. לכן, לפני כל אחד ואחת מהמסובים, מוזגים כוס יין, וכל אחד שותה את רוב היין שבכוסו בהסבה. לאחר שתיית היין אין מברכים ברכה אחרונה על שתייתו, כמו בכל קידוש של שבת וחג.
ורחץ
סיבת טיבול הכרפס במשקה היא כדי להתחייב בנטילת ידיים לפני אכילת הכרפס, ובכך למעשה נוטלים ידיים שתי פעמים במהלך הסדר, דבר שיוצר שינוי מהנוהג בכל שבת וחג ליטול את הידיים רק פעם אחת לאחר הקידוש, ועל ידי כך יתעוררו הילדים לשאול לסיבת הדבר. ויש מוסיפים שטיבול הכרפס במשקה לשם הטעמתו ועוררות התיאבון מבטא 'דרך חירות'.
לחם עוני
חציית המצה נעשית לפני תחילת ההגדה כדי לקיים בכך את הפירוש השני המובא בתלמוד שם ל'לחם עוני':, כלומר, שאומרים עליו את ההגדה של פסח שבה מסופר בהרחבה סיפור יציאת מצרים.
מה נשתנה
לפני ששואלים מה נשתנה מוזגים כוס שנייה, כדי שכל ההגדה תֵאמר על כוס יין. מזיגה זו מעוררת תמיהה אצל הילדים, שאין רגילים בכל יום למזוג שתי כוסות לפני הסעודה.
דיני אמירת ה'מגיד'
בסוף אמירת ההגדה אומרים את חציו הראשון של ההלל ובסופו את ברכת אשר גאלנו, ושותים כוס שני. האשכנזים, התימנים והאיטלקים מברכים עוד פעם "בורא פרי הגפן", ואילו הספרדים סומכים על הברכה שברכו על כוס ראשון.
שיעור כזית מצה
לדעת הגאונים ועוד ראשונים, שיעור הזית לא השתנה, ויש אומרים בעקבותיהם ששיעור הזית הוא 3 סמ"ק. לדעת בעלי התוספות הוא כשיעור נפח מחצית הביצה, ובדעת הרמב"ם יש אומרים שכזית הוא מעט פחות מנפח שליש ביצה, ויש אומרים שסובר כהגאונים מחמת הספק נוהגים להחמיר כשיטת התוספות ששיעור כזית הוא כנפח מחצית הביצה. ולדעת הרא"ה והרשב"א שיעור כזית הוא פחות מרבע ביצה, וכן מורים למעשה כמה מרבני זמנינו.
על פי חישובים שנעשו, יצא שנפח מחצית הביצה הוא כשליש מצת מכונה.
לדעת הרב יחזקאל לנדא, בעל הנודע ביהודה, הביצים בעבר היו כפליים מהביצים כיום, ולכן לשיטתו נפח כזית מצה הוא כשני שלישים מצה. והסכים לחשבונו החזון-איש.
חולה וזקן בשיעור כזית - שיעור כזית בדיעבד
מי שאינו יכול לאכול שיעור כזית (שליש מצה) בשום דרך, ישתדל לאכול מצה בשיעור זית של ימינו, שיש סוברים שזהו שיעור זית. אבל לא יברך עליו "על אכילת מצה", משום שלדעת הרבה פוסקים אינו יוצא בזה ידי מצוות אכילת מצה. ואם גם כשיעור זית של ימינו אינו יכול לאכול, טוב שבכל זאת יאכל מעט מצה כפי יכולתו.
איזה חולה פטור מאכילת מצה ומרור
נחלקו הפוסקים לגבי מי שיודע שאכילת המצה תגרום לו שיחלה וייפול למשכב, או שתגביר את חוליו, אבל אין באכילתה סכנת נפשות. לדעת ר' שלמה מווילנא, הוא פטור מאכילת מצה בפסח. ולדעת מהר"ם שיק, רק כאשר יש סכנת נפשות החולה פטור ממצוות אכילת מצה. והמנהג להורות כדעה המקילה. אולם לעניין מרור ויין לארבע כוסות, שמצוותם מדברי חכמים, מוסכם שמי שייפול למשכב בעקבות אכילתם פטור מהם.
מצוות אכילת מרור
חז"ל למדו מהפסוק שמן התורה מצוות אכילת מרור בלילה הראשון של חג הפסח תלויה באכילת קרבן הפסח. ולאחר חורבן בית המקדש מצוות אכילת מרור נוהגת מדברי חכמים. טובלים את המרור בחרוסת, ומנערים אותה מהמרור על מנת שטעם מרירותו יישמר, ומטעם זה יש אומרים שלא טובלים ממש אלא מסתפקים בהטבלה מועטת. מברכים: 'אשר קדשנו במצוותיו וצוונו על אכילת מרור', ואוכלים כזית מרור.
אכילה ושתייה לאחר סיום האפיקומן
אין אוכלים אחר ה'אפיקומן' דבר עד השינה, כדי שטעם המצה יישאר בפה. אמנם שתיית מים, שאין להם טעם, מותרת. ויש אומרים שאף משקאות אחרים מותרים מלבד משקה משכר, ויש אומרים שאף משקה משכר מותר לשתות.
שפוך חמתך
אחר כך אומרים הלל הגדול, ואחריו אומרים נשמת, וחותמים בברכת השיר. הספרדים מסיימים בברכת 'יהללוך' שבסיום ההלל, והאשכנזים מסיימים בברכת 'ישתבח' שבסיום פסוקי דזמרה. בנוסח איטליה המקורי, ברכו את שתי הברכות, ובמנהג המאוחר אמצו את מנהג האשכנזים.
נרצה
לאחר אמירת ההלל, נוהגים לומר פיוטים שונים שחוברו בתקופת הראשונים (כגון: ובכן ויהי בחצי הלילה, אדיר הוא, חד גדיא, אחד מי יודע).
כוס חמישית - כוסו של אליהו
למעשה נוהגים שלא לשתות כוס חמישית, אבל לפי רוב המנהגים יש למזוג כוס חמישית וקוראים לה 'כוס של אליהו'. ובאר הגאון מווילנא, שהיא נקראת כוס של אליהו מפני שבכל ספק שאיננו יכולים לפטור, אנו אומרים, כשיבוא אליהו הנביא יפשוט את הספק, ולכן אנו מוזגים כוס חמישית לכבודו, וכשיבוא יאמר אם צריך לשתות אותה.
מצוות סיפור יציאת מצרים כל הלילה
נוהגים בליל פסח לומר לפני השינה קריאת שמע וברכת המפיל בלבד, ללא שאר הפסוקים שנהוג לומר כחלק מקריאת שמע שעל המיטה. שבכל הלילות הם נאמרים לסגולה כנגד המזיקים, ולילה זה משומר מן המזיקים.
הכותל הקטן
בריבונות ישראל
למרות ניסיונות חוזרים ונשנים של גופים שונים, בהם סגן שר הדתות אלי בן דהן, לא הכריזה המדינה על המקום כעל מקום קדוש לפי חוק השמירה על המקומות הקדושים, והמקום נמצא בפיקוח משטרתי ולא תחת פיקוחו של רב הכותל. עם זאת, לטענת עו"ד ד"ר שמואל ברקוביץ, הכותל הקטן מהווה למעשה חלק מהכותל המערבי שהוכרז כמקום קדוש. בנוסף הזכיר ברקוביץ את קביעת בג"ץ, לפיה קדושתו של מקום אינה תלויה בהגדרתו בתקנות.
יוהאן יואכים וינקלמן
קורות חייו
וינקלמן נולד בשטנדאל שבפרוסיה למשפחה ענייה. אימו, אנה מריה מאייר הייתה בתו של אורג ואילו אביו, מרטין וינקלמן, עבד כסנדלר. למרות עונייה של משפחתו הצליח וינקלמן לרכוש לעצמו השכלה בלימוד שפות והיסטוריה עתיקה. הוא למד בבית הספר בשטנדאל ובגימנסיה בברלין. בשנת 1738 הוא נרשם ללימודי תאולוגיה באוניברסיטה של האלה, אולם עד מהרה נטש לימודים אלו לטובת חקר האמנות היוונית העתיקה. מקור השפעה נוסף למהלך זה מצא וינקלמן בהרצאותיו של הפילוסוף אלכסנדר גוטליב באומגרטן, מראשוני האסתטיקנים המודרניים. בשנת 1740 הוא החל בלימודי רפואה באוניברסיטה של העיר יינה, אולם נאלץ לסיים את לימודיו עקב קשיים כספיים.
חשיבותו של וינקלמן כהיסטוריון
החיבור "הגיונות על החיקוי של יצירות יווניות ורומיות" נכתב מתוך מסורת של כתיבה אל אמנים ועוסקים באמנות. הוא הציג אלטרנטיבה ביקורתית לסגנון של אמנות הבארוק אשר שלטה באותה עת. אמנות, אשר לדעתו טעתה בהציגה ביטויי מוגזם של פאתוס ונטורליזם מוגזם. הוא הציג את האמנות הקלאסית כדגם רצוי לחיקוי על ידי האמנים. "הדרך היחידה בשבילנו להיות לגדולים", כותב וינקלמן בפתיחת חיבורו, "... להיות בלתי ניתנים לחיקוי, הוא חיקויים של היוונים". בכך ביקש וינקלמן לכונן מחדש את האידיאל של האמנות כ"יפה" לעומת האמנות בת זמנו המדגישה את הטבא ואת החוויה.
אליקו
אלי כהן (אליקו) (נולד ב-6 במאי 1977) הוא שדרן רדיו ומנחה ישראלי, המשדר ברדיו לב המדינה.
נירית
היסטוריה
ביוני 2002 אישרה ממשלת ישראל את תוואי גדר ההפרדה העוברת כ-300 מטר מזרח לנִירִית.
ההיסטוריה של השכונה
השכונה החלה להיבנות ב-2004. השכונה נתקלה בהתנגדות רבה ונחרצת של תושבי נירית הסמוכה. לטענתם, השכונה עשויה להפוך את היישוב נירית להתנחלות, שכן השכונה נמצאת מעבר לקו הירוק ונחשבת להתנחלות.
פסטיבל הזמר והפזמון 1969
פסטיבל הזמר והפזמון 1969 הייתה תחרות שירים ששודרה בקול ישראל ובערוץ הראשון.
בית אורי צבי
המרכז מקיים אירועים ספרותיים, תוכניות הכשרה מקצועיות לכותבים, כיתות אומן, ערבי ספוקן וורד, סדנאות כתיבה, תערוכות, סיורים לימודיים בעיר, ערבי עיון ומופעים שונים. כחלק מרכזי מפעילותו יזם והקים בית אורי צבי את האבּ 'המכתבה', חממת כותבים שנועדה לטפח מיומנויות של כתיבת שירה, פזמונאות, פרוזה, שירה מדוברת, מחזאות, פובליציסטיקה וכתיבה אקדמית. בְּמאי 2019 עתיד בית אורי צבי להשיק את כתב העת "יהי" ליצירה ולשירה פוליטית מכל הסוגים. בנוסף מתקיימים בבית אורי צבי ימי עיון וסדנאות לבתי ספר, לתנועות נוער, לארגונים, למכינות, לקהל חרדי, ליחידות צה"ל ולסטודנטים.
תוכניות לפיתוח אמנים ויוצרים
דוגמה לפרויקט נוסף שקיים בית אורי צבי בתחום הכשרת הכותבים היא תוכנית "ירושלים החדשה - בין אוטופיה לדיסטופיה", במסגרתה נפגשו כותבים באופן קבוע למפגש לימוד וכתיבה, במטרה ליצור אסופה של סיפורים קצרים, אוטופיים דיסטופיים, שבמוקד שלהם עומדת העיר ירושלים. האסופה יצאה לאור ב-2018.